title: 2013/549/UE: Decizia Parlamentului European din 17 aprilie 2013 privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VIII – Ombudsmanul European

text:
               16.11.2013

               RO

               Jurnalul Oficial al Uniunii Europene

               L 308/133

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VIII – Ombudsmanul European
   (2013/549/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0231/2012] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0094/2013),

               1.

               acordă Ombudsmanului European descărcarea de gestiune pentru execuția bugetului său aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 344, 12.11.2012, p. 1.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VIII – Ombudsmanul European
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2011 (1),

                  —

                  având în vedere conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0231/2012] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0094/2013),

                  1.

                  constată cu satisfacție faptul că, în Raportul său anual pentru 2011, în cazul Ombudsmanului European („Ombudsmanul”), Curtea de Conturi nu a constatat nicio deficiență semnificativă în ceea ce privește aspectele auditate referitoare la resursele umane și procedurile de achiziții;

                  2.

                  salută faptul că, pe baza activităților sale de audit, Curtea de Conturi estimează că, per ansamblu, plățile pentru cheltuielile administrative și pentru alte cheltuieli ale instituțiilor și ale organelor, aferente exercițiului încheiat la 31 decembrie 2011 nu au fost afectate de erori semnificative;

                  3.

                  subliniază că bugetul Ombudsmanului este pur administrativ, ridicându-se în 2011 la 9 427 395 EUR, din care suma de 7 318 795 EUR a fost alocată titlului 1 (cheltuieli privind personalul instituției), suma de 1 469 200 EUR a fost alocată titlului 2 (clădiri, echipamente și cheltuieli de funcționare diverse), iar suma de 639 400 EUR a fost alocată titlului 3 (cheltuieli aferente exercitării de către instituție a misiunilor sale specifice);

                  4.

                  constată că, din totalul creditelor, 92,54 % au fost angajate (89,65 % în 2010) și 85,62 % au fost plătite (84,03 % în 2010) și salută îmbunătățirea ratei de utilizare; solicită să se depună eforturi suplimentare pentru a îmbunătăți rata de utilizare și să se monitorizeze modificările efectuate;

                  5.

                  solicită introducerea unei obligații de a îmbunătăți planificarea financiară în cel mai scurt timp, cu scopul de a asigura o execuție bugetară mai eficientă;

                  6.

                  salută Planul anual de gestiune pentru 2011 al Ombudsmanului, în cadrul căruia sunt incluși indicatori de performanță esențiali pentru a evalua performanța instituției în îndeplinirea obiectivelor sale;

                  7.

                  invită Ombudsmanul să introducă în viitorul său Raport anual de activitate creditele neutilizate pentru serviciile de interpretare solicitate pentru respectivul exercițiu financiar;

                  8.

                  salută concluziile auditorului intern, conform cărora Ombudsmanul a pus în aplicare două dintre cele trei recomandări pentru a contribui la îmbunătățirea gestiunii și a procedurilor de control interne ale biroului Ombudsmanului în ceea ce privește procesarea cererilor de plată; subliniază că este necesar să se realizeze progrese suplimentare în ceea ce privește asigurarea unui feedback în timp util în legătură cu plățile efective; solicită să se dea curs fără întârziere celei de a treia recomandări, care vizează asigurarea unui feedback mai rapid în legătură cu plățile efective;

                  9.

                  solicită o majorare sustenabilă a proporției cazurilor în raport cu care decizia de admisibilitate este luată în termen de o lună de la primirea plângerii, aceste cazuri reprezentând un procent de 70 % în 2011; consideră că restructurarea biroului Ombudsmanului, inițiată la începutul lui 2012, împreună cu raționalizarea procedurii din cadrul Registraturii, pot contribui la o mai bună performanță a Unității pentru plângeri în anii viitori;

                  10.

                  constată cu îngrijorare că durata medie a anchetelor a continuat să crească în 2011, în condițiile în care doar 66 % dintre cazuri au fost închise în termen de 12 luni, iar 80 % dintre cazuri au fost închise în termen de 18 luni; solicită să se majoreze în mod substanțial proporția cazurilor finalizate într-un termen mai scurt; solicită Ombudsmanului să specifice în mod clar proporția cazurilor care necesită mai mult de o serie de investigații și în ce situații este necesară o a doua serie de investigații;

                  11.

                  invită Ombudsmanul, în vederea reducerii duratei procedurilor, să includă în Raportul său anual informații referitoare la valoarea procentuală a resurselor alocate pentru examinarea plângerilor depuse de cetățeni, precum și măsurile pe care le consideră necesare cu scopul de a spori rapiditatea și eficacitatea serviciilor, în special prin intermediul realocării resurselor;

                  12.

                  invită Ombudsmanul să prezinte în Raportul său anual modurile în care se adresează cetățenilor Uniunii, precum și fondurile pe care le utilizează din buget în acest scop;

                  13.

                  invită biroul Ombudsmanului să includă, în următorul său Raport anual de activitate, un tabel exhaustiv al tuturor resurselor umane de care dispune, prezentate în funcție de categorie, grad, sex, participarea la cursuri de formare profesională și cetățenie și să furnizeze toate documentele referitoare la exercițiile anterioare care au fost solicitate;

                  14.

                  subliniază că Raportul anual privind activitățile Ombudsmanului în 2011 a fost adoptat de către plen în octombrie 2012 și își exprimă satisfacția în legătură cu observațiile prezentate în acest raport.

         (1)  JO L 68, 15.3.2011.

         (2)  JO C 348, 14.11.2012, p. 1.

         (3)  JO C 344, 12.11.2012, p. 1.

         (4)  JO C 348, 14.11.2012, p. 130.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.


title: Procedura comisiilor asociate – cvorum (interpretarea articolelor 47 și 149 din Regulamentul de procedură) Decizia Parlamentului European din 19 februarie 2009 referitoare la interpretarea articolelor 47 și 149 alineatul (4) din Regulamentul de procedură al Parlamentului European privind procedura comisiilor asociate și respectiv cvorumul

text:
               25.3.2010

               RO

               Jurnalul Oficial al Uniunii Europene

               CE 76/93

         Joi, 19 februarie 2009Procedura comisiilor asociate – cvorum (interpretarea articolelor 47 și 149 din Regulamentul de procedură)
   P6_TA(2009)0080
   Decizia Parlamentului European din 19 februarie 2009 referitoare la interpretarea articolelor 47 și 149 alineatul (4) din Regulamentul de procedură al Parlamentului European privind procedura comisiilor asociate și respectiv cvorumul
   2010/C 76 E/18

      Parlamentul European,
   având în vedere scrisoarea președintelui Comisiei pentru afaceri constituționale, din 27 ianuarie 2009 și 13 februarie 2009,
   având în vedere articolul 201 din Regulamentul său de procedură,

               1.

               hotărăște să adauge următoarea interpretare la articolul 47:
               „În scopul examinării acordurilor internaționale în temeiul articolului 83, procedura comisiilor asociate stabilită la articolul 47 nu poate fi aplicată în ceea ce privește procedura de aviz conform în temeiul articolului 75”.

               2.

               hotărăște să adauge următoarea interpretare la articolul 149 alineatul (4):
               „Deputații care au solicitat întrunirea cvorumului trebuie să fie prezenți în sala de ședințe atunci când se face această solicitare.”

               3.

               încredințează Președintelui sarcina de a transmite prezenta decizie, spre informare, Consiliului și Comisiei.


title: Decizia (UE) 2015/44 a Parlamentului European și a Consiliului din 17 decembrie 2014 privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2013/014 FR/Air France, prezentată de Franța)

text:
               14.1.2015

               RO

               Jurnalul Oficial al Uniunii Europene

               L 8/18

         DECIZIA (UE) 2015/44 A PARLAMENTULUI EUROPEAN ȘI A CONSILIULUI
   din 17 decembrie 2014
   privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
   (cererea EGF/2013/014 FR/Air France, prezentată de Franța)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (1), în special articolul 12 alineatul (3),
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (2),
   având în vedere Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (3), în special articolul 12,
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (4), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a modificărilor structurale majore intervenite în practicile comerciale internaționale generate de globalizare și pentru a le oferi asistență în reintegrarea pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013.

               (3)

               La 20 decembrie 2013, Franța a depus o cerere de mobilizare a FEG în ceea ce privește disponibilizările din întreprinderea Air France, care a fost completată cu informații suplimentare transmise până la 24 iulie 2014. Această cerere îndeplinește condițiile pentru stabilirea unei contribuții financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 25 937 813 EUR.

               (4)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Franța,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene aferent exercițiului financiar 2014, se mobilizează din Fondul european de ajustare la globalizare suma de 25 937 813 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 17 decembrie 2014.

            Pentru Parlamentul European

            Președintele

         M. SCHULZ

            Pentru Consiliu

            Președintele

         B. DELLA VEDOVA

      (1)  JO L 406, 30.12.2006, p. 1.

      (2)  JO L 347, 20.12.2013, p. 855.

      (3)  JO L 347, 20.12.2013, p. 884.

      (4)  JO C 373, 20.12.2013, p. 1.


title: Decizia (UE, Euratom) 2016/1460 a Parlamentului European din 28 aprilie 2016 privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III — Comisia

text:
               14.9.2016

               RO

               Jurnalul Oficial al Uniunii Europene

               L 246/25

         DECIZIA (UE, EURATOM) 2016/1460 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III — Comisia
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2014 (1),

               —

               având în vedere conturile anuale consolidate ale Uniunii Europene pentru exercițiul financiar 2014 [COM(2015) 377 – C8-0199/2015] (2),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul 2013 [COM(2015) 505] și documentele de lucru ale serviciilor Comisiei care îl însoțesc [SWD(2015) 194, SWD(2015) 195],

               —

               având în vedere Comunicarea Comisiei din 3 iunie 2015 intitulată „Sinteza realizărilor Comisiei în materie de gestiune în 2014” [COM(2015) 279] și anexele care o însoțesc,

               —

               având în vedere Raportul anual al Comisiei privind evaluarea finanțelor Uniunii pe baza rezultatelor obținute [COM(2015) 313] și documentele de lucru ale serviciilor Comisiei care îl însoțesc [SWD(2015) 124, SWD(2015) 125],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2014 [COM(2015) 441] și documentul de lucru al serviciilor Comisiei care îl însoțește [SWD(2015) 170],

               —

               având în vedere Raportul anual al Curții de Conturi referitor la execuția bugetului privind exercițiul 2014, însoțit de răspunsurile instituțiilor (3), precum și rapoartele speciale ale Curții de Conturi,

               —

               având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune care trebuie acordată Comisiei cu privire la execuția bugetului general al Uniunii Europene pentru exercițiul financiar 2014 (05583/2016 – C8-0042/2016),

               —

               având în vedere Comunicarea Comisiei din 8 octombrie 2015 către Parlamentul European, Consiliu și Curtea de Conturi privind protecția bugetului UE până la sfârșitul anului 2014 [COM(2015) 503],

               —

               având în vedere articolele 317, 318 și 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 62, 164, 165 și 166,

               —

               având în vedere articolul 93 și anexa V la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A8-0140/2016),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în aplicarea articolului 317 din Tratatul privind funcționarea Uniunii Europene, Comisia execută bugetul în cooperare cu statele membre și pe propria răspundere, în conformitate cu principiul bunei gestiuni financiare;

               1.

               acordă Comisiei descărcarea de gestiune pentru execuția bugetului general al Uniunii Europene aferent exercițiului financiar 2014;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III — Comisia și agențiile executive, precum și în Rezoluția sa din 28 aprilie 2016 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2014 (6);

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Conturi și Băncii Europene de Investiții, precum și parlamentelor naționale și instituțiilor de control naționale și regionale din statele membre și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 51, 20.2.2014.

      (2)  JO C 377, 13.11.2015, p. 1.

      (3)  JO C 373, 10.11.2015, p. 1.

      (4)  JO C 377, 13.11.2015, p. 146.

      (5)  JO L 298, 26.10.2012, p. 1.

      (6)  Texte adoptate, P8_TA(2016)0148 (a se vedea pagina 91 din prezentul Jurnal Oficial).


title: 2007/215/CE: Decizia Consiliului din 29 ianuarie 2007 de modificare a Deciziei 2004/676/CE privind statutul personalului Agenției Europene de Apărare

text:
               5.4.2007

               RO

               Jurnalul Oficial al Uniunii Europene

               L 95/21

      DECIZIA CONSILIULUI

   din 29 ianuarie 2007
   de modificare a Deciziei 2004/676/CE privind statutul personalului Agenției Europene de Apărare
   (2007/215/CE)
   CONSILIUL UNIUNII EUROPENE,
   având în vedere Acțiunea comună 2004/551/PESC a Consiliului din 12 iulie 2004 privind instituirea Agenției Europene de Apărare (1), în special articolul 11 alineatul (3) punctul 3.1,
   având în vedere Decizia 2004/676/CE a Consiliului din 24 septembrie 2004 privind statutul personalului Agenției Europene de Apărare (2), în special articolul 170 alineatul (2),
   având în vedere propunerea Comitetului director al Agenției Europene de Apărare,
   întrucât:

               (1)

               În vederea garantării unei abordări mai armonizate a resurselor umane în cadrul administrației publice europene, se impune alinierea dispozițiilor privind statutul personalului Agenției Europene de Apărare la dispozițiile echivalente din statutul funcționarilor Comunităților Europene și din regimul aplicabil celorlalți agenți ai acestor Comunități și, în special, referitor la dispozițiile privind indemnizația de reinstalare, indemnizația de încetare a activității, alocația pentru creșterea copilului, respectarea principiului nediscriminării și avantajele prevăzute pentru agenții numiți șefi de unitate, directori sau directori generali. Din același motiv, este necesar să se țină seama de experiența dobândită în punerea în aplicare a dispozițiilor sus-menționate privind statutul funcționarilor Comunităților Europene și regimul aplicabil celorlalți agenți ai acestor Comunități.

               (2)

               Se impune alinierea dispozițiilor privind statutul personalului din cadrul Agenției Europene de Apărare la dispozițiile echivalente din statutul funcționarilor Comunităților Europene și din regimul aplicabil celorlalți agenți ai acestor Comunități, respectându-se în același timp drepturile câștigate ale personalului Agenției Europene de Apărare, dobândite înainte de intrarea în vigoare a prezentelor modificări și luându-se în considerare așteptările legitime ale membrilor acestui personal.

               (3)

               De la adoptarea inițială a statutului personalului Agenției Europene de Apărare în 2004, în acest text au fost identificate mai multe neconcordanțe. Este necesară rectificarea acestora.

               (4)

               Prin urmare, statutul personalului Agenției Europene de Apărare, stabilit prin Decizia 2004/676/CE, trebuie modificat în mod corespunzător,

         DECIDE:
   Articolul 1
   Decizia 2004/676/CE se modifică după cum urmează:

               1.

               La articolul 5 alineatul (4), primul paragraf se înlocuiește cu următorul text:
               „(4)   În sensul alineatului (1) din prezentul articol, se consideră că o persoană suferă de un handicap în cazul în care prezintă un handicap fizic sau mintal permanent sau care este posibil să fie permanent. Handicapul se stabilește în conformitate cu procedura prevăzută la articolul 37.”

               2.

               La articolul 10, alineatul (2) se înlocuiește cu următorul text:
               „(2)   Fără permisiunea autorității împuternicite să încheie contracte, agentul temporar nu poate accepta, din partea unui guvern sau a oricărei alte surse din afara agenției, titluri onorifice, decorații, favoruri, cadouri ori remunerații de orice fel, cu excepția cazului în care acestea îi sunt acordate pentru servicii prestate fie înainte de numirea sa, fie în cursul unui concediu special pentru îndeplinirea serviciului militar sau a altui serviciu național și în legătură cu astfel de serviciu.”

               3.

               La articolul 21, al doilea paragraf se înlocuiește cu următorul text:
               „Dispozițiile paragrafului precedent nu se aplică în cazul unui agent temporar sau al unui fost agent temporar care depune mărturie în fața comisiei pentru contestații sau în fața comisiei de disciplină în ceea ce privește o chestiune privind un agent temporar sau un fost agent temporar.”

               4.

               La articolul 27 alineatul (1), litera (b) se înlocuiește cu următorul text:

                           „(b)

                           agentul temporar a comunicat în prealabil agenției aceleași informații și a acordat agenției termenul pe care aceasta l-a stabilit, ținând seama de complexitatea cazului, pentru a lua măsurile care se impun. Agentul temporar este informat cu privire la acest termen, în mod corespunzător, în termen de șaizeci de zile.”

               5.

               Articolul 36 se modifică după cum urmează:

                           (a)

                           la alineatul (1), se adaugă al treilea paragraf după cum urmează:
                           „Nicio funcție nu poate fi rezervată resortisanților unui anumit stat membru.”

                           (b)

                           la alineatul (2), litera (e) se înlocuiește cu următorul text:

                                       „(e)

                                       face dovada cunoașterii temeinice a uneia dintre limbile statelor membre participante și a cunoașterii satisfăcătoare a unei alte limbi a statelor membre participante, în măsura necesară îndeplinirii îndatoririlor sale.”

               6.

               Articolul 39 se modifică după cum urmează:

                           (a)

                           alineatul (2) devine alineatul (3);

                           (b)

                           se introduce un nou alineat (2), după cum urmează:
                           „(2)   Agentul temporar care are o vechime de doi ani într-o treaptă a gradului său avansează în mod automat în treapta următoare a gradului respectiv.
                           Agentul temporar numit șef de unitate, director sau director general beneficiază, în măsura în care și-a îndeplinit noile sale atribuții într-o manieră satisfăcătoare pe durata primelor nouă luni, de o promovare într-o treaptă superioară a gradului respectiv cu intrare în vigoare de la data numirii sale. Această promovare presupune o mărire a salariului lunar de bază egală cu procentul de progresie dintre prima și a doua treaptă a fiecărui grad.”

               7.

               La articolul 40, al doilea paragraf se elimină.

               8.

               La articolul 59, alineatul (9) se elimină.

               9.

               La articolul 63, alineatul (2) se înlocuiește cu următorul text:
               „(2)   Indemnizația de reinstalare prevăzută la articolul 6 din anexa V se acordă agentului temporar care are o vechime în serviciu de cel puțin patru ani. Agentul temporar care are o vechime mai mare de un an, dar mai mică de patru ani beneficiază de o indemnizație de reinstalare a cărei valoare este proporțională cu durata serviciului efectuat, anii incompleți nefiind luați în considerare.”

               10.

               La anexa V, se adaugă articolul 2a, după cum urmează:
               „Articolul 2a
               Prin derogare de la articolul 2 alineatul (1), valoarea alocației pentru creșterea copilului se înlocuiește, pentru perioadele de mai jos, cu următoarele valori:

                           1.2.2007-31.12.2007

                           302,35 EUR

                           1.1.2008-31.12.2008

                           315,53 EUR

                     Baremul anterior face obiectul unei revizuiri cu ocazia fiecărei examinări a nivelului remunerațiilor efectuate în conformitate cu articolul 59 din statutul personalului.”

               11.

               La anexa V articolul 3, alineatul (2) se înlocuiește cu următorul text:
               „(2)   Pentru fiecare copil aflat în întreținerea agentului, în sensul articolului 2 alineatul (2), care este în vârstă de cel puțin cinci ani sau care nu frecventează încă, în mod regulat, cursurile de zi ale unei instituții de învățământ primar sau secundar, valoarea alocației se stabilește după cum urmează:

                           1.2.2007-31.8.2007

                           48,17 EUR

                           1.9.2007-31.8.2008

                           64,24 EUR

                           1.9.2008 și ulterior

                           80,30 EUR

                     Baremul anterior face obiectul unei revizuiri cu ocazia fiecărei reanalizări a nivelului remunerațiilor efectuate în conformitate cu articolul 59 din statutul personalului.”

               12.

               La anexa VI, articolul 1 se înlocuiește cu următorul text:
               „Articolul 1
               (1)   Agentul care își încetează definitiv activitatea dintr-un alt motiv decât decesul sau invaliditatea are dreptul, la încetarea activității:

                           (a)

                           în cazul în care a efectuat mai puțin de un an de serviciu, la plata unei indemnizații de încetare a activității egală cu de trei ori sumele reținute din salariul său de bază în cadrul contribuțiilor la sistemul de pensii, deducere efectuată din sumele plătite în temeiul articolelor 90 și 131 din statutul personalului;

                           (b)

                           în celelalte cazuri, acesta are dreptul:

                                       1.

                                       la transferul echivalentului actuarial, actualizat la data transferului efectiv, al drepturilor sale la pensie pentru limită de vârstă dobândite în cadrul agenției, efectuat la fondul de pensii al unei autorități sau organizații sau la o casă de pensii prin care agentul își primește dreptul la pensie pentru limită de vârstă în temeiul activității sale salariate sau nesalariate sau

                                       2.

                                       la plata echivalentului actuarial al unei asigurări private sau al unui fond de pensii ales de agent care garantează:

                                                   (i)

                                                   că agentul în cauză nu poate beneficia de rambursări de capital;

                                                   (ii)

                                                   că agentul în cauză primește o rentă lunară începând cu vârsta de cel puțin 60 de ani și cel mult 65 de ani;

                                                   (iii)

                                                   că persoanele aflate în întreținerea sa beneficiază de pensii de urmaș;

                                                   (iv)

                                                   că transferul către o altă societate sau fond este autorizat doar în cazul în care respectivul fond îndeplinește condițiile prevăzute la punctele (i), (ii) și (iii).

                     (2)   Prin derogare de la alineatul (1) litera (b), agentul care, de la intrarea sa în funcție, a efectuat plăți pentru constituirea sau menținerea drepturilor sale la pensie în sistemul național de pensii, la o asigurare privată sau la un fond de pensii ales de agent care îndeplinesc condițiile menționate la alineatul (1) și care își încetează definitiv activitatea dintr-un alt motiv decât decesul sau invaliditatea, are dreptul, la încetarea activității, la plata unei indemnizații de încetare a activității egale cu echivalentul actuarial al drepturilor sale la pensie dobândite în timpul serviciului în cadrul Agenției Europene de Apărare. În acest caz, sumele plătite pentru constituirea sau menținerea drepturilor sale la pensie în sistemul național de pensii, în temeiul articolelor 90 sau 131, sunt deduse din indemnizația de încetare a activității.
               (3)   În cazul în care agentul își încetează definitiv activitatea prin eliberare din funcție, indemnizația de încetare a activității care se plătește sau, după caz, echivalentul actuarial care se transferă se stabilește în funcție de decizia luată pe baza articolului 146 din statut.”

         Articolul 2
   Prezenta decizie intră în vigoare la data adoptării. Aceasta se publică în Jurnalul Oficial al Uniunii Europene.

      Adoptată la Bruxelles, 29 ianuarie 2007.

            Pentru Consiliu

            Președintele

         P. STEINBRÜCK

      (1)  JO L 245, 17.7.2004, p. 17.

      (2)  JO L 310, 7.10.2004, p. 9.


title: 2010/611/UE: Decizia Comisiei din 8 octombrie 2010 de modificare a Deciziei 2006/241/CE privind importurile de guano din Madagascar [notificată cu numărul C(2010) 6798]  Text cu relevanță pentru SEE

text:
               9.10.2010

               RO

               Jurnalul Oficial al Uniunii Europene

               L 266/62

         DECIZIA COMISIEI
   din 8 octombrie 2010
   de modificare a Deciziei 2006/241/CE privind importurile de guano din Madagascar
   [notificată cu numărul C(2010) 6798]
   (Text cu relevanță pentru SEE)
   (2010/611/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (6),
   întrucât:

               (1)

               Decizia 2006/241/CE a Comisiei din 24 martie 2006 privind anumite măsuri de protecție cu privire la unele produse de origine animală, cu excepția produselor pescărești, originare din Madagascar (2) interzice importurile în Uniune de produse de origine animală, cu excepția produselor pescărești și a melcilor, originare din Madagascar.

               (2)

               Madagascarul și-a manifestat interesul de a exporta guano în Uniune.

               (3)

               Regulamentul (CE) nr. 1774/2002 al Parlamentului European și al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman (3) prevede interzicerea importului și tranzitului de subproduse de origine animală și de produse prelucrate, cu excepția celor conforme cu regulamentul menționat anterior.

               (4)

               În temeiul Regulamentului (CE) nr. 1774/2002, dejecțiile de animale sunt material de categoria 2. Definiția dejecțiilor de animale, astfel cum este prevăzută în anexa I la regulamentul menționat anterior, include guano, care poate fi neprelucrat sau prelucrat, conform capitolului III din anexa VIII la regulamentul respectiv. Partea III din capitolul în cauză prevede că introducerea pe piață a guanoului nu face obiectul niciunor condiții în materie de sănătate animală.

               (5)

               În plus, Regulamentul (CE) nr. 1774/2002 prevede că dispozițiile care se aplică importului din țări terțe de produse menționate în anexele VII și VIII la acesta nu sunt nici mai mult, nici mai puțin favorabile decât cele care se aplică producției și comercializării produselor în cauză în Uniune.

               (6)

               În consecință, importurile de guano din Madagascar nu ar trebui să mai fie interzise.

               (7)

               Prin urmare, Decizia 2006/241/CE ar trebui modificată în consecință.

               (8)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DECIZIE:
   Articolul 1
   Articolul 1 din Decizia 2006/241/CE se înlocuiește cu următorul text:

      „Articolul 1
      Prezenta decizie se aplică produselor de origine animală, cu excepția produselor pescărești, a melcilor și a guanoului, originare din Madagascar.”

   Articolul 2
   Prezenta decizie se adresează statelor membre.

      Adoptată la Bruxelles, 8 octombrie 2010.

            Pentru Comisie

         John DALLI

            Membru al Comisiei

      (1)  JO L 24, 30.1.1998, p. 9.

      (2)  JO L 88, 25.3.2006, p. 63.

      (3)  JO L 273, 10.10.2002, p. 1.


title: Decizia Consiliului din 17 februarie 2005 privind încheierea, în numele Comunității Europene, a Convenției privind accesul la informație, participarea publicului la luarea deciziei și accesul la justiție în probleme de mediu

text:
               15/Volumul 14

               RO

               Jurnalul Ofícial al Uniunii Europene

               201

         32005D0370

               L 124/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 17 februarie 2005
   privind încheierea, în numele Comunității Europene, a Convenției privind accesul la informație, participarea publicului la luarea deciziei și accesul la justiție în probleme de mediu
   (2005/370/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 175 alineatul (1) coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Convenția CEE/ONU privind accesul la informație, participarea publicului la luarea deciziei și accesul la justiție în probleme de mediu („Convenția Aarhus”) are ca obiect acordarea de drepturi publicului și impunerea părților și autorităților publice de obligații privind accesul la informație, participarea publicului și accesul la justiție în probleme de mediu.

               (2)

               Îmbunătățirea accesului publicului la informație și creșterea participării publicului la luarea deciziei, precum și facilitarea accesului publicului la justiție sunt instrumente esențiale pentru a conștientiza publicul cu privire la problemele de mediu și pentru a promova o mai bună aplicare și respectare a legislației în domeniul mediului. În consecință, acestea contribuie la consolidarea și la creșterea eficienței politicilor de protecție a mediului.

               (3)

               Convenția Aarhus este deschisă spre ratificare, acceptare, aprobare sau aderare de către state și organizațiile regionale de integrare economică.

               (4)

               În conformitate cu Convenția Aarhus, o organizație regională de integrare economică trebuie să își declare instrumentul de ratificare, acceptare, aprobare sau aderare și domeniul de aplicare a competențelor sale în ceea ce privește problemele reglementate de convenție.

               (5)

               Comunitatea, în conformitate cu tratatul, în special articolul 175 alineatul (1), are competența de a încheia, împreună cu statele membre, acorduri internaționale și de a pune în aplicare obligațiile care decurg din acestea, în cazul în care aceste acorduri contribuie la îndeplinirea obiectivelor prevăzute la articolul 174 din tratat.

               (6)

               Comunitatea și majoritatea statelor membre au semnat Convenția Aarhus în 1998 și ulterior și-au continuat eforturile în vederea aprobării convenției. În același timp, legislația comunitară relevantă se conformează prevederilor convenției.

               (7)

               Obiectivul Convenției Aarhus prevăzut la articolul 1 corespunde cu obiectivele politicii de mediu comunitare prevăzute la articolul 174 din tratat, în temeiul cărora Comunitatea, care își împarte competența cu statele membre, adoptă deja un pachet legislativ cuprinzător, care se dezvoltă și contribuie la îndeplinirea obiectivului convenției, nu numai prin intermediul propriilor instituții, ci și prin intermediul unor autorități publice din statele membre.

               (8)

               Se recomandă aprobarea Convenției Aarhus,

         DECIDE:
   Articolul 1
   Convenția CEE/ONU privind accesul la informație, participarea publicului la luarea deciziei și accesul la justiție în probleme de mediu (Convenția Aarhus) se aprobă în numele Comunității.
   Textul Convenției Aarhus se anexează la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să depună instrumentul de aprobare la Secretarul General al Organizației Națiunilor Unite în conformitate cu articolul 19 din Convenția Aarhus.
   În același timp, persoana desemnată (persoanele desemnate) depun declarațiile prevăzute în anexa la prezenta decizie, în conformitate cu articolul 19 din Convenția Aarhus.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 17 februarie 2005.

            Pentru Consiliu

            Președintele

         J.-C. JUNCKER

      (1)  Aviz eliberat la 31 martie 2004 (nepublicat încă în Jurnalul Oficial).
   ANEXĂ
   DECLARAȚIA COMUNITĂȚII EUROPENE ÎN CONFORMITATE CU ARTICOLUL 19 DIN CONVENȚIA PRIVIND ACCESUL LA INFORMAȚIE, PARTICIPAREA PUBLICULUI LA LUAREA DECIZIEI ȘI ACCESUL LA JUSTIȚIE ÎN PROBLEME DE MEDIU
   Comunitatea Europeană declară că, în conformitate cu Tratatul de instituire a Comunității Europene, în special articolul 175 alineatul (1), deține competența de a încheia acorduri internaționale și de a pune în aplicare obligațiile care decurg din acestea, în cazul în care acestea contribuie la îndeplinirea următoarelor obiective:

               —

               conservarea, protecția și îmbunătățirea calității mediului;

               —

               protecția sănătății umane;

               —

               utilizarea prudentă și rațională a resurselor naturale;

               —

               promovarea unor măsuri la nivel internațional care să gestioneze problemele de mediu regionale sau globale.

         De asemenea, Comunitatea Europeană declară că adoptă deja câteva instrumente juridice, obligatorii pentru statele membre, de aplicare a unor prevederi ale prezentei convenții și că va prezenta depozitarului și va actualiza în mod corespunzător o listă cu respectivele instrumente juridice în conformitate cu articolul 10 alineatul (2) și cu articolul 19 alineatul (5) din convenție. De asemenea, Comunitatea Europeană declară, în special, că instrumentele juridice în vigoare nu reglementează în întregime aplicarea obligațiilor care decurg din articolul 9 alineatul (3) din convenție, deoarece instrumentele se referă la proceduri administrative și judiciare de contestare a actelor și omisiunilor de către persoane private și autorități publice, altele decât instituțiile Comunității europene reglementate de articolul 2 alineatul (2) litera (d) din convenție și că, în consecință, statele membre sunt responsabile pentru îndeplinirea respectivelor obligații în momentul aprobării convenției de către Comunitatea Europeană și vor rămâne responsabile până în momentul în care Comunitatea, în exercitarea competențelor sale în conformitate cu tratatul, adoptă dispoziții de drept comunitar în vederea îndeplinirii acestor obligații.
   În sfârșit, Comunitatea reiterează declarația făcută la semnarea convenției cu privire la faptul că instituțiile Comunității vor pune în aplicare convenția în cadrul normelor prezente și viitoare privind accesul la documente și al altor norme aplicabile din cadrul legislației comunitare al căror obiect este reglementat de prezenta convenție.
   Comunitatea Europeană este responsabilă pentru îndeplinirea obligațiilor care decurg din convenție și care sunt reglementate de legislația comunitară în vigoare.
   Exercitarea competenței Comunității este supusă, prin natura sa, unei evoluții continue.
   DECLARAȚIA COMUNITĂȚII EUROPENE PRIVIND ANUMITE PREVEDERI ALE DIRECTIVEI 2003/4/CE
   În ceea ce privește articolul 9 din Convenția Aarhus, Comunitatea Europeană invită părțile la convenție să ia notă de articolul 2 alineatul (2) și articolul 6 din Directiva 2003/4/CE a Parlamentului European și a Consiliului din 28 ianuarie 2003 privind accesul publicului la informațiile privind mediul. Aceste prevederi le oferă statelor membre ale Comunității Europene posibilitatea, în situații excepționale și în condiții bine precizate, de a exclude anumite instituții și organisme de la normele privind procedurile de revizuire în raport cu deciziile privind cererile de informare.
   În consecință, ratificarea Convenției Aarhus de către Comunitatea Europeană include orice rezervă formulată de un stat membru al Comunității Europene, în măsura în care o astfel de rezervă este compatibilă cu articolul 2 alineatul (2) și cu articolul 6 din Directiva 2003/4/CE.


title: 2014/20/UE: Decizia Consiliului din 23 septembrie 2013 privind semnarea, în numele Uniunii, și aplicarea provizorie a Acordului de cooperare între Uniunea Europeană și statele membre ale acesteia, pe de o parte, și Confederația Elvețiană, pe de altă parte, privind programele europene de radionavigație prin satelit

text:
                  20.1.2014

                  RO

                  Jurnalul Oficial al Uniunii Europene

                  L 15/1

         DECIZIA CONSILIULUI
         din 23 septembrie 2013
         privind semnarea, în numele Uniunii, și aplicarea provizorie a Acordului de cooperare între Uniunea Europeană și statele membre ale acesteia, pe de o parte, și Confederația Elvețiană, pe de altă parte, privind programele europene de radionavigație prin satelit
         (2014/20/UE)
         CONSILIUL UNIUNII EUROPENE
         având în vedere Tratatul privind funcționarea Uniunii Europene, în special articolul 172, coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     Prin decizia din 29 iunie 2010, Consiliul și reprezentanții guvernelor statelor membre, reuniți în cadrul Consiliului, au autorizat Comisia să deschidă negocierile cu Elveția în vederea stabilirii unui acord de cooperare privind programele europene de radionavigație prin satelit (denumit în continuare "acordul").

                     (2)

                     Acordul a fost negociat de Comisie în numele Uniunii și al statelor membre ale acesteia.

                     (3)

                     Acordul permite participarea Elveției în cadrul programelor europene de radionavigație prin satelit. În schimb, Elveția contribuie r la finanțarea programelor respective.

                     (4)

                     Negocierile au fost încheiate cu succes prin parafarea acordului la 6 martie 2013 de către Comisie, respectiv la 12 martie 2013 de către Confederația Elvețiană.

                     (5)

                     Acordul ar trebui semnat în numele Uniunii, sub rezerva încheierii sale la o dată ulterioară.

                     (6)

                     Pentru a asigura punerea în aplicare imediată și participarea corespunzătoare a Elveției la programele europene de radionavigație prin satelit, elementele care țin de competența Uniunii ar trebui aplicate cu titlu provizoriu în conformitate cu articolul 27 alineatul (2) din acord.

                     (7)

                     În temeiul articolului 27 alineatul (1), acordul ar trebui aprobat de Uniune și de statele membre ale acesteia, în conformitate cu procedurile lor interne.

                     (8)

                     Poziția Uniunii în cadrul Comitetului mixt urmează să fie adoptată de Consiliu, pe baza unei propuneri din partea Comisiei, în măsura în care comitetului i se solicită adoptarea unor acte care produc efecte juridice sau a unor decizii de suspendare a aplicării acordului.

                     (9)

                     În plus, pentru chestiunile care urmează să fie abordate de Comitetul mixt și care nu produc efecte juridice, Comisia ar trebui să coordoneze poziția Uniunii cu statele membre,

               ADOPTĂ PREZENTA DECIZIE:

            Articolul 1
            Se autorizează semnarea, în numele Uniunii, a Acordului de cooperare între Uniunea Europeană și statele membre ale acesteia, pe de o parte, și Confederația Elvețiană, pe de altă parte, privind programele europene de radionavigație prin satelit sub rezerva încheierii acordului respectiv.
            Textul acordului se atașează la prezenta decizie.

            Articolul 2
            Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.

            Articolul 3
            Acordul se aplică cu titlu provizoriu, în conformitate cu articolul 27 alineatul (2), până la finalizarea procedurilor necesare pentru încheierea acestuia (1).

            Articolul 4
            Președintele Consiliului efectuează în numele Uniunii notificarea menționată la articolul 27 alineatul (2) din acord.

            Articolul 5
            Prezenta decizie intră în vigoare la data adoptării.

            Adoptată la Bruxelles, 23 septembrie 2013.

                  Pentru Consiliu

                  Președintele

               V. JUKNA

            (1)  Data de la care acordul se aplică cu titlu provizoriu se va publica în Jurnalul Oficial al Uniunii Europene de către Secretariatului General al Consiliului


title: Decizia reprezentanților guvernelor statelor membre din 2 iunie 1997 de stabilire a sediului Observatorului European al Fenomenelor Rasiste și Xenofobe (97/C 194/02)

text:
Anunţ juridic important

|

41997D0625(01)

Official Journal C 194 , 25/06/1997 P. 0004 - 0004 Ediţie specială în limba cehă Chapter 01 Volume 01 P. 353  - 353 Ediţie specială în limba estonă Chapter 01 Volume 01 P. 353  - 353 Ediţie specială în limba maghiară Chapter 01 Volume 01 P. 353  - 353 Ediţie specială în limba lituaniană Chapter 01 Volume 01 P. 353  - 353 Ediţie specială în limba letonă Chapter 01 Volume 01 P. 353  - 353 Ediţie specială în limba malteză Chapter 01 Volume 01 P. 353  - 353 Ediţie specială în limba polonă Chapter 01 Volume 01 P. 353  - 353 Ediţie specială în limba slovacă Chapter 01 Volume 01 P. 353  - 353 Ediţie specială în limba slovenă Chapter 01 Volume 01 P. 353  - 353

		19970602Decizia reprezentanților guvernelor statelor membredin 2 iunie 1997de stabilire a sediului Observatorului European al Fenomenelor Rasiste și Xenofobe(97/C 194/02)REPREZENTANȚII GUVERNELOR STATELOR MEMBRE,având în vedere articolul 17 din Regulamentul (CE) nr. 1035/97 al Consiliului din 2 iunie 1997 privind înființarea Observatorului European al Fenomenelor Rasiste și Xenofobe [1],întrucât este necesară stabilirea sediului Observatorului European al Fenomenelor Rasiste și Xenofobe,DECID:Articolul 1Observatorul European al Fenomenelor Rasiste și Xenofobe are sediul la Viena.Articolul 2Prezenta decizie, care se publică în Jurnalul Oficial al Comunităților Europene, intră în vigoare la aceeași dată cu Regulamentul (CE) nr. 1035/97 al Consiliului din 2 iunie 1997 privind înființarea Observatorului European al Fenomenelor Rasiste și Xenofobe.Adoptată la Luxemburg, 2 iunie 1997.PreședinteleHans Van Mierlo[1] JO L 151, 10.6.1997, p. 1.--------------------------------------------------